

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон и 101/2016) и члана 6. Правилника о подстицајима за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње("Службени гласник РС", бр. 46/2019), расписује

**Ј А В Н И П О З И В**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНОГ ГАЗДИНСТВА ЗА НАБАВКУ НОВИХ МАШИНА И ОПРЕМЕ ЗА УНАПРЕЂЕЊЕ ДИГИТАЛИЗАЦИЈЕ СТОЧАРСКЕ ПОЉОПРИВРЕДНЕ ПРОИЗВОДЊЕ У 2019. ГОДИНИ**

**I. УВОДНЕ ОДРЕДБЕ**

**Предмет Јавног позива**

**Члан 1.**

У складу са чланом 6. Правилника о подстицајима за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње("Службени гласник РС", бр. 46/2019), у даљем тескту: Правилник, Министарство пољопривреде, шумарства и водопривреде - Управа за аграрна плаћања (у даљем тексту: Управа), расписује јавни позив за подношење захтева за остваривање права на подстицаје за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње у 2019. години (у даљем тексту: Јавни позив).

Јавни позив садржи податке о: лицима која остварују права на подстицаје, условима и начину остваривања права на подстицаје, обрасцу захтева као и максималном износу подстицаја по кориснику, у складу са Правилником, висини укупних расположивих средстава по јавном позиву, року за подношење захтева и документацији која се подноси уз захтев као и друге податке потребне за спровођење јавног позива.

**Дефиниције**

**Члан 2.**

Поједини изрази употребљени у овом Јавном позиву имају следећа значења:

1. *добављач* јесте правно лице или предузетник које има својство трговца у складу са законом којим се уређује трговина и које подносиоцу захтева издаје рачун за набавку предмета инвестиције;
2. *млекомат* јесте специјални уређај који спаја аутоматизовани систем за точење, систем за хлађење и мешање и програмски управљачки систем за наплату, односно продају свежег сировог млека охлађеног на температури која не прелази 6 °C, које није прошло никакав индустријски процес прераде, са пратећом опремом, која може да укључује и специјалне аутомате за продају амбалаже (ПЕТ или стаклене), а који испуњава услове у складу са посебним прописом о условима хигијене хране;
3. *нова машина и опрема за унапређење дигитализације сточарске пољопривредне производње* јесте млекомат и робот за мужу који се први пут стављају у употребу и чији су сви саставни делови нови;
4. *повезана лица* јесу: носилац и чланови породичног пољопривредног газдинства, супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица;
5. *реализација инвестиције* јесте извршење свих радњи везаних за набавку новог млекомата или робота за мужу (промет робе, издавање докумената који прате робу, преузимање робе, исплата цене у потпуности), као и стављање млекомата или робота за мужу у функцију у складу са наменом;
6. *робот за мжуу* јесте савремени систем који обавља аутоматску мужу, контролу квалитета млека, чисти уређаје за мужу, транспорт и складиштење млека до расхладног уређаја, прати све активности и здравствено стање крава, анализира продуктивност сваког појединог грла и даје потребне информације за повећање производње млека;
7. *сирово млеко* јесте кравље млеко добијено секрецијом млечне жлезде узгајаних животиња које није загревано на температури вишој од 40 °C, односно подвргнуто неком другом третману који има исти ефекат.

**Предмет подстицаја**

**Члан 3.**

Подстицаји из члана 1. овог Јавног позива обухватају подстицаје за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње.

**Неприхватљиви трошкови**

**Члан 4.**

Подстицајима се не надокнађују:

1. порези, укључујући и порез на додату вредност;
2. царинске, увозне и остале административне таксе, као и накнада за потребне сагласности од државних институција и јавних предузећа;
3. трошкови банкарске провизије, трошкови јемства и слично;
4. трошкови превоза, монтаже и други оперативни трошкови;
5. трошкови куповине, односно закупа земљишта, односно објеката;
6. трошкови куповине половне опреме, механизације и материјала;
7. допринос у натури (сопствени рад и материјал);
8. набавка предметне инвестиције путем лизинга, цесије, компензације, асигнације или на други начин који представља гашење обавезе путем пребијања дугова.

**II. УСЛОВИ ЗА ОСТВАРИВАЊЕ ПРАВА НА ПОДСТИЦАЈЕ**

**Лица која остварују право на подстицаје**

**Члан 5.**

Право на подстицаје остварује лице које је обвезник пореза на додату вредност и које је уписано у Регистар пољопривредних газдинстава (у даљем тексту: Регистар) и налази се у активном статусу, и то:

1. физичко лице - носилац комерцијалног породичног пољопривредног газдинства;
2. предузетник;
3. привредно друштво.

Лице из става 1. тач. 2) и 3) овог члана остварује право на подстицаје и ако је уписано у Регистар привредних субјеката и ако у Агенцији за привредне регистре није:

1. регистровано да му је изречена правноснажна судска или управна мера забране обављања делатности;
2. регистровано да је осуђивано због привредног преступа;
3. регистрован поступак ликвидације или стечаја, нити је престао да постоји услед судске или одлуке другог органа са обавезујућом снагом.

Привредно друштво из става 2. овог члана може остварити право на подстицаје и ако:

1. је разврстано у микро, мало или средње правно лице, у складу са законом којим се уређује рачуноводство;
2. у структури власништва има мање од 25% учешћа јавног капитала;
3. није у групи повезаних лица у којој су неки од чланова велика правна лица.

**Члан 6.**

Лице из члана 5. овог Јавног позива остварује право на подстицаје ако:

1. је у потпуности реализовало инвестицију за коју подноси захтев у периоду од 15. октобра претходне календарске године, а најкасније до дана подношења захтева за остваривање права на подстицаје;
2. нема нереализованих инвестиција за које су му одобрена подстицајна средства на основу закона којим се уређује пољопривреда и подстицаји у пољопривреди и руралном развоју;
3. нема евидентираних доспелих неизмирених дуговања према министарству надлежном за послове пољопривреде, по основу раније остварених подстицаја, субвенција и кредита;
4. за инвестицију за коју подноси захтев не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;
5. није примило бесповратна средства из јавних средстава за набавку млекомата, односно робота за мужу у претходној или текућој години;
6. је измирило доспеле обавезе по основу јавних прихода;
7. добављач и подносилац захтева не представљају повезана лица;
8. у Регистру има пријављен одговарајући сточни фонд (податке о врсти животиња и броју газдинства (ХИД) на којем се држе или узгајају животиње);
9. на газдинству има од 20 до 200 млечних крава;
10. по редоследу подношења захтева постоје расположива средства за одобравање подстицаја у оквиру укупних средстава опредељених у складу са посебним прописом којим се уређује расподела подстицаја у пољопривреди и руралном развоју.

Лице из става 1. овог члана остварује право на подстицаје за инвестиције у набавку млекомата ако поред услова наведених у ставу 1. овог члана испуњава и ветеринарско-санитарне, односно опште и посебне услове у складу са законом којим се уређује безбедност хране, законом којим се уређује ветеринарство и другим посебним прописима о хигијени и квалитету хране и осигура да је храна коју производи и ставља у промет безбедна.

**II. НАЧИН ОСТВАРИВАЊА ПРАВА НА ПОДСТИЦАЈЕ**

**Захтев за остваривање права на подстицаје**

**Члан 7.**

Поступак за остваривање права на подстицаје покреће се по захтеву лица које испуњава услове из чл. 5. и 6. овог Јавног позва.

Захтев за остваривање права на подстицаје подноси се на Обрасцу - *Захтев за остваривање права на подстицаје за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње у 2019. години*, који је одштампан уз овај Јавни позив и чини његов саставни део.

Лице из става 1. овог члана може поднети само један захтев за остваривање права на подстицаје у току једне календарске године.

Читко попуњен и потписан образац захтева из става 1. овог члана са прописаном документацијом доставља се у затвореној коверти, са назнаком: „*Захтев за остваривање права на подстицаје за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње у 2019. години*”, лично, преко Писарнице републичких органа управе у Београду, улица Немањина број 22-26, 11000 Београд или поштом на адресу: Министарство пољопривреде, шумарства и водопривреде - Управа за аграрна плаћања, 11050 Београд, Булевар краља Александра бр. 84.

**Рок за подношење захтева за остваривање права на подстицаје**

**Члан 8.**

Захтев за одобравање права на подстицаје у складу са овим Јавним позивом подноси се у року од 01. септембра 2019. године до 01. марта 2020. године.

**Документација уз захтев**

**Члан 9.**

Уз захтев за остваривање права на подстицаје подносилац захтева доставља:

1. рачун за набавку предметне инвестиције са серијским бројем предмета инвестиције;
2. отпремницу за набавку предметне инвестиције, односно међународни товарни лист, ако је подносилац захтева директно извршио увоз предмета инвестиције;
3. доказ о извршеном плаћању предметне инвестиције, и то: потврду о преносу средстава или извод оверене од стране банке, а у случају када је физичко лице извршило готовинско плаћање или плаћање картицом може доставити само фискални исечак;
4. гарантни лист за извршену набавку предметне инвестиције;
5. јединствену царинску исправу, ако је подносилац захтева директно извршио увоз предмета инвестиције;
6. копију решења о испуњености ветеринарско-санитарних услова и услова хигијене хране за предметни млекомат, односно посебног одобрења надлежног органа да произвођач неупаковано сирово млеко може да продаје и из млекомата који испуњава услове у складу са посебним прописом о условима хигијене хране;
7. уверење о измиреним доспелим обавезама по основу јавних прихода, издато од стране надлежне пореске управе;
8. уверење о измиреним доспелим обавезама по основу јавних прихода, издато од стране надлежног органа јединице локалне самоуправе;
9. потврду надлежног органа јединице локалне самоуправе према месту пребивалишта, односно седишта подносиоца захтева да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја;
10. потврду надлежног покрајинског органа да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја - ако подносилац захтева има пребивалиште, односно седиште на територији аутономне покрајине.

Документација из става 1. тач. 1)-5) овог члана мора бити издата у периоду од 15. октобра претходне календарске године, а најкасније до дана подношења захтева за остваривање права на подстицаје.

Ако је подносилац захтева предузетник или привредно друштво, поред документације из става 1. овог члана доставља и извод из Регистра привредних субјеката, као и потврде Агенције за привредне регистре да:

1. није регистровано да му је изречена правоснажна судска или управна мера забране обављања делатности;
2. није регистровано да је осуђиван због привредног преступа;
3. није регистрован поступак ликвидације или стечаја, нити је престао да постоји услед судске или одлуке другог органа са обавезујућом снагом;
4. да је према подацима из финансијског извештаја разврстано у микро, мало или средње правно лице, у складу са законом којим се уређује рачуноводство - за привредна друштва.

Документација из става 1. тач. 6)-10) овог члана и става 3. овог члана доставља се у складу са законом којим се уређује општи управни поступак.

**Форма документације**

**Члан 10.**

Уверења и потврде која се достављају уз захтев за остваривање права на подстицаје не могу бити старија од 30 дана од дана подношења захтева.

Сва документа која се достављају уз захтев морају да гласе на подносиоца захтева и прилажу се у оригиналу или овереној копији, ако овим правилником није прописано другачије.

Документа на страном језику морају бити преведена на српски језик од стране овлашћеног судског преводиоца.

**Административна обрада захтева**

**Члан 11.**

Управа врши административну обраду захтева за остваривање права на подстицаје провером података из захтева, документације приложене уз захтев, као и службених евиденција.

Захтев за остваривање права на подстицаје поднет од стране лица које у складу са чланом 5. овог Јавног позива не остварује право на подстицаје, преурањен и неблаговремен захтев, захтев послат факсом, захтев са документацијом из члана 9. став 1. тач. 1)-5) овог Јавног позива која не гласи на подносиоца захтева, односно која је издата после подношења захтева из члана 7. овог Јавног позива, као и сваки наредни захтев истог подносиоца у текућој години, Управа одбацује без разматрања.

**Решење поводом захтева за остваривање права на подстицаје**

**Члан 12.**

Директор Управе решењем утврђује право на коришћење подстицаја и износ подстицаја и налаже исплату подстицаја на наменски рачун корисника уписан у Регистар.

**Укупна расположива средстава по Јавном позиву**

**Члан 13.**

За одобравање права на подстицаје у складу са овим Јавним позивом опредељују се средства у укупном износу од 200.000.000 динара.

**Износ подстицаја**

**Члан 14.**

Подстицаји се утврђују у износу од 60 % од вредности реализоване прихватљиве инвестиције умањене за износ средстава на име пореза на додату вредност, односно у износу од 65 % од ове вредности у подручју са отежаним условима рада у пољопривреди, у складу са законом којим се уређују подстицаји у пољопривреди и руралном развоју, односно пoсeбним прописом којим се уређује расподела подстицаја у пољопривреди и руралном развоју.

Процентуални износ подстицаја за подручја са отежаним условима рада у пољопривреди утврђује са према месту пребивалишта односно седишта подносиоца захтева, у складу са посебним прописом који одређује подручја са отежаним условима рада у пољопривреди.

Ако је корисник подстицаја сам извршио увоз предмета инвестиције, вредност реализоване прихватљиве инвестиције из става 1. овог члана представља статистичка вредност робе у динарима утврђена у јединственој царинској исправи из члана 9. став 1. тачка 5) овог Јавног позива.

Највиши укупни износ подстицаја који корисник може да оствари у једној календарској години је 15.000.000 динара.

**Исплата подстицаја**

**Члан 15.**

Подстицаји сe исплaћуjу на основу решења директора Управе, на наменски рачун корисника подстицаја уписан у Регистар.

Подстицаји се исплаћују по редоследу подношења уредно поднетих захтева у складу са законом којим се уређују подстицаји у пољопривреди и руралном развоју, а до износа финансијских средстава утврђеног посебним прописом којим се уређује расподела подстицаја у пољопривреди и руралном развоју.

**Обавезе корисника подстицаја**

**Члан 16.**

Корисник подстицаја наменски користи, не отуђује и не омогућава другом лицу коришћење предмета подстицаја у року од пет година од дана набавке и придржава се других обавеза корисника подстицаја, у складу са законом којим се уређују подстицаји у пољопривреди и руралном развоју.

Отуђењем предмета подстицаја из става 1. овог члана не сматра се губитак својства предузетника и наставак обављања делатности у форми привредног друштва, у складу са законом којим се уређују привредна друштва.

**Информације**

**Члан 17.**

Јавни позив за подношење захтева за остваривање права на подстицаје за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње у 2019. години, објављује се на огласној табли Управе за арарна плаћања, Булевар краља Александра бр. 84, 11050 Београд, као и на званичној интернет страници Министарства пољопривреде, шумарства и водопривреде http://www.minpolj.gov.rs и званичној интернет страници Управе за аграрна плаћања http://www.uap.gov.rs.

Информације у вези расписаног Јавног позива доступне су на телефон Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова.

У Београду, 24. јула 2019. године,

|  |  |
| --- | --- |
| **Број: 320-01-59273/2019-07**  **Дана: 24.07.2019. године** | **В.Д. Директора**  **Биљана Петровић** |

**Образац**

**ЗАХТЕВ  
ЗА ОСТВАРИВАЊЕ ПРАВА НА ПОДСТИЦАЈЕ ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНОГ ГАЗДИНСТВА ЗА НАБАВКУ НОВИХ МАШИНА И ОПРЕМЕ ЗА УНАПРЕЂЕЊЕ ДИГИТАЛИЗАЦИЈЕ СТОЧАРСКЕ ПРИМАРНЕ ПОЉОПРИВРЕДНЕ ПРОИЗВОДЊЕ**

**У 2019. ГОДИНИ**

|  |  |
| --- | --- |
| **I. Подаци о подносиоцу захтева** | |
| Категорија подносиоца захтева (заокружити) | 1) физичко лице - носилац комерцијалног породичног пољопривредног газдинства, 2) предузетник, 3) привредно друштво, |
| ***За подносиоца захтева у својству физичког лица - носиоца комерцијалног породичног пољопривредног газдинства:*** | |
| Име и презиме носиоца породичног пољопривредног газдинства |  |
| ЈМБГ подносиоца захтева | |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | |  | |
| ***За подносиоца захтева у својству предузетника:*** | |
| Пословно име предузетника |  |
| ЈМБГ подносиоца захтева | |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | |  | |
| Матични број | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | |  |  |  |  |  |  |  |  | |  | |
| Порески идентификациони број | |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | |  | |
| ***За подносиоца захтева у својству привредног друштва:*** | |
| Пословно име привредног друштва |  |
| Име и презиме одговорног лица у привредном друштву |  |
| ЈМБГ одговорног лица у привредном друштву | |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | |  | |
| Матични број | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | |  |  |  |  |  |  |  |  | |  | |
| Порески идентификациони број | |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | |  | |
| У складу са законом којим се уређује рачуноводство, привредно друштво је разврстано на: | 1) микро 2) мало 3) средње |
| ***Сви подносиоци захтева:*** | |
| Број пољопривредног газдинства | |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |  | |
| Адреса пребивалишта односно седишта | Општина: |
| Место: |
| Улица и кућни број: |
| Поштански број: |
| Телефон/факс |  |

|  |  |  |  |  |  |
| --- | --- | --- | --- | --- | --- |
| **II. Прихватљиве инвестиције на које се односи захтев и подаци о добављачу и рачуну** | | | | | |
| **Бр.** | **Ставке за које се подноси захтев** (навести и годину производње и серијски односно фабрички број) | **Број и датум издавања рачуна на којем се ставке налазе** | **Добављач** (назив и седиште издаваоца рачуна) | **Назив, број и датум издавања документа којим је извршено плаћање**(потврда о преносу средстава или извод, оверени од стране банке односно фискални исечак): | **Износ у РСД без ПДВ** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
|  | | | | Укупно: |  |

|  |
| --- |
| **III. Изјава подносиоца захтева** |

Овим потврђујем под пуном законском, моралном, материјалном, кривичном и сваком другом одговорношћу, да подносилац овог захтева:

- нема нереализованих инвестиција за које су му одобрена подстицајна средства на основу закона којим се уређује пољопривреда и подстицаји у пољопривреди и руралном развоју,

- нема евидентираних доспелих неизмирених дуговања према министарству надлежном за послове пољопривреде, по основу раније остварених подстицаја, субвенција и кредита,

- за инвестицију за коју подноси захтев не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима,

- добављач и подносилац захтева не представљају повезана лица при чему се повезаним лицима сматрају: носилац и чланови породичног пољопривредног газдинства, супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица,

- није у групи повезаних лица у којој су неки од чланова велика правна лица.

|  |
| --- |
| **IV. Изјава подносиоца захтева о подацима о којима се води службена евиденција** |

Упознат/а сам са одредбом члана 103. став 3. Закона о општем управном поступку ("Службени гласник РС", бр. 18/16 и 95/18 - аутентично тумачење), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

Поступак покрећем код Министарства пољопривреде, шумарства и водопривреде - Управе за аграрна плаћања ради остваривања права на подстицаје у пољопривреди и руралном развоју и тим поводом дајем следећу

ИЗЈАВУ**1**

I. Сагласан/а сам да орган за потреба поступка може да изврши увид, прибави и обради личне податке о чињеницама о којима се води службена евиденција, а који су неопходни у поступку одлучивања.**2**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  | | (место) |  |  | |  |  |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | (датум) |  | (потпис даваоца изјаве) | |

II. Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити:**3**

а) све личне податке о чињеницама о којима се води службена евиденција, а који су неопходни за одлучивање;

б) следеће податке:**4**

1) копију решења о испуњености ветеринарско-санитарних услова и услова хигијене хране за предметни млекомат, односно посебног одобрења надлежног органа да произвођач неупаковано сирово млеко може да продаје и из млекомата који испуњава услове у складу са посебним прописом о условима хигијене хране;

2) уверење о измиреним доспелим обавезама по основу јавних прихода, издато од стране надлежне пореске управе;

3) уверење о измиреним доспелим обавезама по основу јавних прихода, издато од стране надлежног органа јединице локалне самоуправе;

4) потврду надлежног органа јединице локалне самоуправе према месту пребивалишта, односно седишта подносиоца захтева да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја;

5) потврду надлежног покрајинског органа да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја -ако подносилац захтева има пребивалиште, односно седиште на територији аутономне покрајине;

6) извод из Регистра привредних субјеката - ако је подносилац захтева предузетник или привредно друштво;

7) потврде Агенције за привредне регистре да:

(1) није регистровано да му је изречена правоснажна судска или управна мера забране обављања делатности - ако је подносилац захтева предузетник или привредно друштво,

(2) није регистровано да је осуђиван због привредног преступа - ако је подносилац захтева предузетник или привредно друштво,

(3) није регистрован поступак ликвидације или стечаја, нити је престао да постоји услед судске или одлуке другог органа са обавезујућом снагом - ако је подносилац захтева предузетник или привредно друштво,

(4) да је према подацима из финансијског извештаја разврстано у микро, мало или средње правно лице, у складу са законом којим се уређује рачуноводство - ако је подносилац захтева привредно друштво.

Упознат/а сам да уколико наведене личне податке неопходне за одлучивање органа не поднесем уз захтев, захтев за покретање поступка ће се сматрати неуредним.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  | | (место) |  |  | |  |  |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | (датум) |  | (потпис даваоца изјаве) | |

**1***Потписати само једну одговарајућу изјаву под римским бројем I или II.***2***Сагласно одредби члана 13. Закона о заштити података о личности ("Службени гласник РС", бр. 97/08, 104/09 - др. закон, 68/12 - УС и 107/12), орган власти обрађује податке без пристанка лица, ако је обрада неопходна ради обављања послова из своје надлежности одређених законом у циљу остваривања интереса националне или јавне безбедности, одбране земље, спречавања, откривања, истраге и гоњења за кривична дела економских, односно финансијских интереса државе, заштите здравља и морала, заштите права и слобода и другог јавног интереса, а у другим случајевима на основу писменог пристанка лица.***3***Потребно је заокружити слово испред опције за коју се странка одлучила,*  
**4***Попуњава се када странка у поступку који се покреће по захтеву странке изричито изјави да ће само део личних података о чињеницама о којима се води службена евиденција, а које су неопходне за одлучивање, прибавити сама.*

|  |
| --- |
| **V. Потпис подносиоца захтева** |

Под пуном законском, моралном, материјалном, кривичном и сваком другом одговорношћу ИЗЈАВЉУЈЕМ да сам пре попуњавања обрасца исти пажљиво прочитао и разумео, као и да су сви наведени подаци тачни.

|  |  |  |  |  |  |
| --- | --- | --- | --- | --- | --- |
| У |  | , |  | године. |  |
|  |  |  | (место и датум попуњавања обрасца) |  |  |

|  |  |
| --- | --- |
| Име и презиме, односно пословно име подносиоца захтева: |  |
|  | (попунити читко штампаним словима) |

Својеручни потпис подносиоца захтева односно одговорног лица:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***\*Напомена:***Читко попуњен и потписан образац захтева са прописаном документацијом доставља се у затвореној коверти, на адресу: Министарство пољопривреде, шумарства и водопривреде - Управа за аграрна плаћања, Булевар краља Александра 84, 11050 Београд, са назнаком: "Захтев за остваривање права на подстицаје за инвестиције у физичку имовину пољопривредног газдинства за набавку нових машина и опреме за унапређење дигитализације сточарске пољопривредне производње у 2019. години".